वैसे बताया जा रहा है कि दैनिक जागरण के निदेशक तरुण गुप्‍ता जी विदेश में थे. निकाय चुनाव का मौसम भी था, तो दिनकर जी को जन्‍मदिन मनाने का मौका बेहतर लगा. वैसे भी पचास पार होने के बाद जन्‍मदिन मनाने का मौका तो बिरले के हाथों ही लगता है. दूसरे अगले साल के जन्मदिन पर संभावना भी नहीं है कि कोई चुनाव पड़े, लिहाजा अपने जन्‍मदिन पर इन्‍होंने मेरठ भर के दर्जनों मेयर और पार्षद प्रत्‍याशियों को जन्‍मदिन का नेवता बांट दिया. पुलिस अधिकारियों को भी बुलाया. बिल्‍डर भी आए, ज्‍वेलर्स भी आए. जो लोग दिनकर जी के जन्‍मदिन में शामिल हो सकने लायक औकात रखते थे, मतलब असामी थे, सभी को नेवत दिया गया. पर सहकर्मियों को जन्‍मदिन पार्टी की भनक तक लगने नहीं दी गई.